5. ΝΟΜΟΣ υπ’ αριθ. 2872 της 11/19 Ιουν. 1954 (ΦΕΚ Α΄ 124) Περί λειτουργίας Μουσικού Τμήματος εν τη Πανεπιστημιακή Λέσχη του Πανεπιστημίου Αθηνών. Άρθρον μόνον.-1.Εν τη Πανεπιστημιακή Λέσχη του Πανεπιστημίου Αθηνών λειτουργεί Μουσικόν Τμήμα, όπερ σκοπόν έχει την μουσικήν μόρφωσιν των φοιτητών και την ανάπτυξιν της μουσικής εν γένει κινήσεως εν τω Πανεπιστημίω δια μαθημάτων οργανώσεως φοιτητικής χορωδίας, ορχήστρας, συναυλιών κλπ. 2.Παρά τω Τμήματι τούτω ιδρύεται θέσις Προϊσταμένου εις ην διορίζεται δια Β. Δ/τος, μετ’ απόφασιν της Εφορείας της Πανεπιστημιακής Λέσχης, ο κεκτημένος πτυχίον αρμονίας, αντιστίξεως και φυγής ενός των εν Αθήναις ή εν τη Αλλοδαπή ανεγνωρισμένων Ωδείων ή του Ωδείου Θεσσαλονίκης και έχων αποδεδειγμένη ικανότητα κατά την κρίσιν της Εφορείας της Πανεπιστημιακής Λέσχης. 3.Η θέσις του Προϊσταμένου του Μουσικού Τμήματος είναι ενιαία εις τους βαθμούς 7 ον  έως και 4 ον  ο δε εις αυτήν διοριζόμενος διορίζεται με τον εισαγωγικόν βαθμόν ήτοι τον του Γραμματέως α΄ τάξεως και προάγεται μεθ’ εκάστην τριετή ευδόκιμον υπηρεσίαν εις τους επομένους βαθμούς. «4.Κατά την πρώτην εφαρμογήν του παρόντος καταλαμβάνει την θέσιν του Προϊσταμένου του Μουσικού Τμήματος ο ήδη υπηρετών ως διευθυντής της φοιτητικής χορωδίας και της ορχήστρας του Πανεπιστημίου Αθηνών, εφ’ όσον συγκεντρώνει τα υπό της παρ. 2 οριζόμενα προσόντα, εντασσόμενος προτάσει της Εφορείας της Πανεπιστημιακής Λέσχης, είς τινα των βαθμών της προηγουμένης παρ. 3, πάντως ουχί ανώτερον του 5 αναλόγως των ετών της εκτάκτου αυτού υπηρεσίας». Η παρ. 4 αντικατεστάθη ως άνω δια του άρθρ. 5 Νόμ. 3267/1955. 